Document ID: /roh_data/filtered/swiss_laws_in_ROH.jsonl.gz/161

450.250

Ordinaziun tar la lescha davart las contribuziuns da scolaziun (ordinaziun da stipendis, OStip)

dals 19-06-2007 (versiun dals 01-07-2023)

sa basond sin l'art. 45 al. 1 da la constituziun chantunala1) e sin l'art. 23 da la lescha davart las contribuziuns da scolaziun (lescha da stipendis, LStip) dals 5 da december 20062)

relaschada da la regenza ils 19 da zercladur 2007

1. Disposiziuns generalas

Durada dal dretg da survegnir contribuziuns

Art.  1 1 Tar scolaziuns da plirs onns cumpiglia il dretg da survegnir contribuziuns la durada ordinaria da la scolaziun plus dus semesters. Il cumenzament d'in onn da scolaziun è mintgamai   l'emprim   di   dal   mais.   Sche   la   scolaziun   vegn   interrutta,   na   vegnan pajadas naginas contribuziuns da scolaziun durant quest temp.

2 La   durada   dal   dretg   da   survegnir   contribuziuns   po   vegnir   prolungada excepziunalmain en spezial en cas da malsogna, d'accident u da gravidanza.

Ulteriuras persunas cun dretg da survegnir contribuziuns

Art.  2 1 Ultra   da   las   persunas   cun   dretg   da   survegnir   contribuziuns   che   vegnan menziunadas   en   la   Lescha   da   stipendis   pon   contribuziuns   da   scolaziun   vegnir pajadas excepziunalmain a persunas che cumenzan ina scolaziun, suenter ch'ellas han cumplenì 40 onns e che n'han betg ina qualificaziun professiunala u che han fatg ina scolaziun per ina qualificaziun professiunala, che na vegn betg pli purschida. * 2 Sch'i   dat   –   en   connex   cun   il   domicil   tenor   il   dretg   da   stipendis   –   differenzas interchantunalas u internaziunalas concernent la cumpetenza chantunala, decida il servetsch per stipendis davart il dretg da survegnir contribuziuns. *

1) DG 110.100 2) DG 450.200 * tabellas da las modificaziuns a la fin dal relasch

1

450.250

3 Sch'il   progress   economic   n'è   betg   garantì   e   sch'igl   èn   avant   maun   relaziuns spezialas, decida il post spezialisà davart il dretg da survegnir contribuziuns en cas da persunas estras che n'adempleschan betg il status da dimora che vegn premess da la lescha e che n'han nagina emprima qualificaziun professiunala. *

Midada da la scolaziun

Art.  3 1 Sch'ina scolaziun vegn midada avant la fin dal segund onn da scolaziun, perquai che   la   scolaziun   na   correspunda   betg   a   las   abilitads   ed   a   las   preferenzas   da   la stipendiata u dal stipendiat, vegnan pajadas contribuziuns er per la scolaziun che vegn cumenzada da nov.

2 Sche la scolaziun vegn midada suenter il segund onn da scolaziun, vegnan pajadas contribuziuns da scolaziun, ma il temp, per il qual contribuziuns da scolaziun èn gia vegnidas concedidas, minus dus onns, vegn quintada tar la durada ordinaria da la scolaziun. Il temp vegn quintà il mument ch'i vegn cumenzà cun la nova scolaziun.

3 Sche   la   scolaziun   vegn   midada   ina   segunda   giada,   han   ins   mo   pli   il   dretg   da survegnir emprests da daners per la scolaziun che vegn cumenzada da nov. Il dretg da puspè survegnir stipendis exista pir, sch'ina scolaziun è vegnida terminada cun success.

4 Sch'ina scolaziun vegn midada pervia da malsogna, pervia d'accident u pervia da gravidanza, han ins il dretg da survegnir contribuziuns per la scolaziun che vegn cumenzada da nov.

Art.  4 Renconuschientscha ed abgiudicaziun da scolaziuns 1 Per ils curs intensivs da tudestg al Plantahof a Landquart pon vegnir concedidas contribuziuns da scolaziun a persunas che han terminà il temp da scola obligatoric. * 2 Per scolar spiritualas e spirituals che n'appartegnan betg a la direcziun religiusa d'ina baselgia chantunala u d'ina communitad religiusa che vegn renconuschida dal chantun   Grischun   tenor   il   dretg   public   po   la   regenza   conceder   contribuziuns   da scolaziun.

3 Il dretg da survegnir ina contribuziun per frequentar ina scola media a l'exteriur è dà, sche las suandantas premissas èn ademplidas en moda cumulativa: * a)

la persuna en scolaziun ha fatg cun success l'examen d'admissiun per ina scola media dal Grischun e frequenta silsuenter ina scola media a l'exteriur u mida durant la scolaziun en ina scola media svizra ad ina scola media a l'exteriur; en quest connex ston las disposiziuns da promoziun da la  scola media svizra esser ademplidas;

l'attestat da maturitad ester è renconuschì dal post d'admissiun per l'access ad ina scola auta svizra.

b)

Prestaziun da servetschs per terzas persunas

Art.  4a * 1 Il departament po reglar cun terzas persunas ch'il post spezialisà surpiglia – cunter indemnisaziun – incumbensas per ellas en il rom da ses champ d'incumbensas.

2

450.250

2. Stipendis

2.1. EN GENERAL

Inoltraziun da la dumonda

Art.  5 1 Las dumondas ston vegnir inoltradas entaifer 3 mais suenter il cumenzament da la scolaziun respectivamain da l'onn da scola.

2 A   la   dumonda   ston   vegnir   agiuntads   ils   documents   ch'èn   necessaris   per   il tractament   material   da   la   dumonda,   en   spezial   las   decisiuns   da   taxaziun   las   pli actualas da las autoritads da taglia.

3 Sche dumondas vegnan inoltradas memia tard, pon stipendis vegnir pajads mo anc per la perioda a partir da l'inoltraziun fin a la fin da l'onn da scolaziun. En quests cas vegni arrundà giu sin mais entirs. Il temp, per il qual i pon vegnir pajads stipendis, sto importar almain 3 mais. En cas motivads po il post spezialisà divergiar da questa regla. *

Scolaziuns supplementaras

Art.  6 1 Stipendis vegnan pajads mo, sche la nova scolaziun supplementara maina ad in diplom pli aut betg equivalent. Per ina nova scolaziun equivalenta na vegnan pajads nagins   stipendis,   e   quai   er   betg,   sch'i   n'èn   vegnids   retratgs   nagins   stipendis   per l'emprima scolaziun.

2 Sco   excepziun   pon   vegnir   pajads   stipendis   per   ina   suletta   nova   scolaziun supplementara equivalenta, sche:

a)

i vegn premess tar la nova scolaziun ch'ina scolaziun equivalenta saja gia vegnida absolvida;

i vegn premessa ina vegliadetgna minimala;

i vegn absolvì in emprendissadi supplementar che pussibilitescha da pratitgar la professiun en moda pli vasta en la medema branscha;

i vegn absolvì in segund emprendissadi, e per l'emprim emprendissadi n'eran vegnids retratgs nagins stipendis.

b)

c)

d)

Semester u onn da barat

Art.  7 1 Per in semester u per in onn da barat che vegn absolvì a l'exteriur pon vegnir pajads stipendis, sche quest onn vegn renconuschì da la scola svizra e sch'el vegn quintà da quella per la prestaziun da scolaziun che sto vegnir furnida.

Praticums

Art.  8 1 Per   praticums   durant   la   scolaziun   pon   vegnir   pajads   stipendis.   In'eventuala indemnisaziun   da   quest   praticum   vegn   quintada   sco   il   salari   d'emprendista   u d'emprendist.

3

450.250

Curs da lingua

Art.  9 * 1 Per curs da lingua pon vegnir concedids stipendis, sche l'absolventa u l'absolvent ha  terminà  in'emprima  scolaziun  e  sche  l'instrucziun  ad  ina  scola  dal  di  ha  lieu cuntinuadamain durant almain 16 emnas en il territori linguistic correspundent.

2.2. CUSTS IMPUTABELS PER ONN

Daners da scola e da studi pli auts

Art.  10 1 In daner da scola e da studi tranter 1500 francs e maximalmain 9800 francs vegn quintà, sche: * a)

la scolaziun vegn purschida en il chantun u vegn sustegnida cun contribuziuns chantunalas.   Sche   la   scolaziun   vegn   purschida   da   pliras   instituziuns,   vegn quintà il daner da scola pli favuraivel;

la scolaziun è reglada en ina cunvegna davart ils daners da scola che vala per il chantun ed il lieu da scolaziun pretenda in daner da scola e da studi pli aut;

i na vegn betg purschida ina scolaziun equivalenta en il chantun Grischun e quella n'è betg reglada en ina cunvegna davart ils daners da scola che vala per il chantun.

b)

c)

Meds d'instrucziun, material da scola e taxas

Art.  11 1 Per meds d'instrucziun, material da scola e taxas vegn quintada ina pauschala da 1000 francs. * a) * … b) * … c) * … d) * …

Dunsena ed alloschi

Art.  12 1 Ils suandants custs vegnan quintads:

a) * ils custs effectivs fin maximalmain 13 500 francs per «dunsena ed alloschi ordaifer»;   da   quels   vegnan   quintads   6300   francs   per   la   dunsena   e maximalmain 7200 francs per l'alloschi;

b) * 3200 francs per «dunsena ed alloschi tar ils geniturs cun gentar ordaifer»;

c) * 2100 francs per «dunsena ed alloschi tar ils geniturs».

4

450.250

2 Per eruir ils custs imputabels per la dunsena e per l'alloschi vegni sa basà sin il «traject dal domicil dals geniturs fin al lieu da scolaziun» cun resguardar, sche quel è en il sectur ch'ins pudess cuntanscher sco pendularia u sco pendulari dal di e sch'in return a chasa per gentar è raschunaivel. L'urari da scolaziun da la persuna che ha il dretg   da   survegnir   stipendis   sto   vegnir   resguardà.   Per   fugitivas   e   fugitivs renconuschids e per persunas senza naziunalitad è decisiv il «traject dal domicil da la   stipendiata   u   dal   stipendiat   fin   al   lieu   da   scolaziun»,   sche   lur   geniturs   na   sa trategnan betg en Svizra. * 3 Tar persunas che han il dretg da survegnir stipendis e ch'èn maridadas, che vivan en partenadi registrà u ch'èn responsablas per il mantegniment d'uffants, sto vegnir quintada   la   tariffa   per   «dunsena   ed   alloschi   ordaifer»,   sch'ellas   mainan   in'atgna chasada.

Expensas da viadi

Art.  13 1 Sco expensas da viadi vegnan quintadas las expensas las pli favuraivlas per utilisar ils meds da transport publics, maximalmain dentant ils custs d'in abunament general da las viafiers federalas svizras (VFF).

2 Per eruir las expensas da viadi è decisiv il «traject dal domicil dals geniturs fin al lieu da scolaziun», per persunas maridadas, per persunas che vivan en partenadi registrà u per persunas che han il dretg da survegnir stipendis plus in'obligaziun da mantegniment ed in'atgna chasada sco er per fugitivas e fugitivs renconuschids e per persunas senza naziunalitad, dals quals ils geniturs na sa trategnan betg en Svizra, è decisiv   il   «traject   dal   domicil   da   la   stipendiata   u   dal   stipendiat   fin   al   lieu   da scolaziun». * 3 Sch'il lieu da scolaziun sa chatta ordaifer il chantun e sch'i na vegn betg cumprovà ch'ils meds da transport publics vegnian utilisads, vegn resguardada ina pauschala da 1100 francs per las expensas da viadi. *

Vestgadira, assicuranzas, ulteriuras expensas Art.  14 1 Per vestgadira e per laschiva vegn quintada ina pauschala da 1 200 francs. * 2 Per l'igiena dal corp, per assicuranzas, per la cultura e per ulteriuras expensas vegn quintada ina pauschala da:

a) * 1000 francs per persunas che han il dretg da survegnir stipendis e che n'han

anc betg cumplenì 18 onns al cumenzament da l'onn da scolaziun;

b) * 2000   francs   per   tut   las   ulteriuras   persunas   che   han   il   dretg   da   survegnir

stipendis.

Art.  15

Relaziuns spezialas:

1. persunas che han il dretg da survegnir stipendis e che han uffants

1 Tar persunas che han il dretg da survegnir stipendis e che ston procurar per il mantegniment   d'uffants   vegnan   quintads   custs   supplementars   da   viver   da   5000 francs per mintga uffant.

5

450.250

Art.  16 2. frequentaziun da scolas medias extrachantunalas 1 Per eruir ils custs imputabels per frequentar scolas medias extrachantunalas vegni sa basà sin ils custs che resultan, sch'ina scola media grischuna ch'è situada il pli datiers   dal   domicil   dals   geniturs   vegn   frequentada,   premess   ch'i   na   vegnia   betg frequentada ina scola media extrachantunala ch'è situada pli datiers.

2 La scola svizra a Milaun ha – en quai che concerna il dretg da stipendis – il medem status sco ina scola media grischuna.

2.3. ENTRADAS IMPUTABLAS PER ONN

Agen gudogn e gudogn durant las vacanzas

Art.  17 1 Dal salari d'emprendista u d'emprendist u d'ina autra indemnisaziun contractuala èn libers 3600 francs per onn. Il gudogn brut che surpassa quest import vegn quintà sco entrada   tar   la   calculaziun   dals   stipendis.   In   eventual   13avel   salari   mensil   u   ina gratificaziun na vegn betg quintà. * 2 Per   las   persunas   cun   dretg   da   stipendis   che   han   a   disposiziun   passa   5 emnas vacanzas,   respectivamain   pli   ditg   che   5 emnas   naginas   prelecziuns   per   onn   da scolaziun   e   che   na   survegnan   ni   in   salari   d'emprendista   u   d'emprendist   ni   ina indemnisaziun tenor contract, vegn quintà sco gudogn: * a) * 3100 francs per studentas e students sut 25 onns a partir dal stgalim terziar sco er   per   persunas,   tar   las   qualas   las   prestaziuns   finanzialas   che   pon   vegnir pretendidas da lur geniturs èn limitadas;

b) * 1500   francs   per   studentas   e   students   sut   25   onns   da   tut   las   ulteriuras

scolaziuns;

c) * 3600 francs per studentas e students sur 25 onns da tut las scolaziuns.

3 En cas da scolaziuns a temp parzial vegn er l'entrada or da l'activitad da gudogn resguardada tar la calculaziun. Sche la persuna en dumonda n'ha betg in'activitad da gudogn, vegn quintada in'entrada giustifitgabla. En quest connex vegn resguardà in import   liber   che   correspunda   a   la   disposiziun   davart   il   salari   d'emprendista   u d'emprendist.

Art.  18

Consum da la facultad da las persunas che han il dretg da survegnir stipendis *

1 La facultad netta da la persuna che ha il dretg da survegnir stipendis è libra fin 20 000 francs. 20 pertschient da la facultad netta da la persuna che ha il dretg da survegnir stipendis che surpassa l'import liber, vegnan quintads sco entrada. *

6

450.250

Entrada da la conjugala u dal conjugal

Art.  19 1 Tar persunas che han il dretg da survegnir stipendis e ch'èn maridadas u che vivan en in partenadi registrà vegnan 55 000 francs dal gudogn brut da la partenaria u dal partenari   deducids   per   ses   custs   da   viver.   Quest   import   vegn   augmentà   per 5000 francs per mintga uffant. Sch'il gudogn brut da la partenaria u dal partenari surpassa   55 000   francs   plus   5000 francs   per   mintga   uffant,   vegn   la   differenza resguardada cumplainamain sco entrada. *

Art.  20

Contribuziun dals geniturs 1. basa da calculaziun

1 Decisivas   èn   l'entrada   dals   geniturs   tenor   la   decisiun   da   taxaziun   per   la   taglia federala directa e la facultad dals geniturs ch'è decisiva per fixar la tariffa tenor la decisiun da taxaziun per la taglia chantunala.

2 Sche las decisiuns da taxaziun correspundentas mancan u sche la perioda fiscala taxada è pli veglia che 2 onns, ston las relaziuns decisivas da la persuna che ha il dretg da survegnir stipendis vegnir cumprovadas en in'autra moda.

3 Sche las relaziuns d'entrada e da facultad dals geniturs da la persuna che ha il dretg da survegnir stipendis na vegnan betg cumprovadas, vegn resguardada in'entrada suttamessa a la taglia presumtiva d'almain 70 000 francs per mintga genitur che na vegn betg cumprovà.

4 Tar ils suandants motivs cumprovabels ston vegnir resguardadas mo las relaziuns d'entrada e da facultad d'in genitur u – sch'il contact cun omadus geniturs manca dal tuttafatg – na ston quellas relaziuns insumma betg vegnir resguardadas:

a)

la persuna petenta è cumprovadamain periclitada da vegnir violada, sch'ella contactescha il genitur u ils geniturs che han in'obligaziun da mantegniment;

in genitur che ha in'obligaziun da mantegniment è domicilià a l'exteriur ed i n'exista cumprovadamain nagin contact;

la mamma n'ha betg communitgà tgi che saja il bab, cur che la persuna che ha il dretg da survegnir stipendis è naschida;

la   dimora   d'in   genitur   che   ha   in'obligaziun   da   mantegniment   n'è cumprovadamain betg enconuschenta;

en il pajais da domicil dals geniturs u d'in genitur na datti betg in sistem reglà per taxar l'entrada e la facultad.

b)

c)

d)

e)

5 Sche   las   entradas   totalas   sa   midan   considerablamain,   pon   ins   sa   basar   sin   las relaziuns actualas. Sco midada considerabla vegnan premess almain 20 pertschient.

Sche   questa   situaziun   daventa   realitad,   po   la   disposiziun   correspundenta   vegnir revedida sin dumonda.

6 Sche   las   entradas   e   las   facultads   decisivas   na   mussan   betg   la   capacitad   da prestaziun dals geniturs, pon – en spezial tar immobiglias privatas, en las qualas ils geniturs   na   vivan   betg   permanentamain   sezs,   tar   prestaziuns   da   las   assicuranzas socialas e tar taxaziuns d'uffizi – l'entrada decisiva e la facultad vegnir curregidas correspundentamain. *

7

450.250

2. geniturs separads, divorziads u remaridads

Art.  21 1 Sch'ils   geniturs   èn   separads   u   divorziads,   èn   decisivas   las   cifras   da   taglia   dal genitur   che   na   paja   betg   aliments   per   la   persuna   che   ha   il   dretg   da   survegnir stipendis.

2 En   cas   da   remaridaglia   dals   geniturs   ston   vegnir   resguardadas   las   entradas decisivas e las facultads decisivas dals geniturs. L'entrada ch'è mintgamai decisiva vegn eruida or da la proporziun da las entradas bruttas d'in genitur sco er da ses conjugal.   L'entrada   e   la   facultad   dal   conjugal   betg   geniturial   na   vegnan   betg resguardadas per calcular la contribuziun che po vegnir pretendida dals geniturs.

3. calculaziun da l'import da basa

Art.  22 1 La   facultad   decisiva   dals   geniturs   è   libra   fin   210 000   francs.   La   facultad   che surpassa   quest   import   vegn   quintada   a   6   pertschient   tar   l'entrada   decisiva   dals geniturs. * 2 L'entrada decisiva e la part da la facultad decisiva che vegn adida a quella furman l'import da basa. L'import da basa vegn arrundà giu sin ils proxims 1000 francs.

3 Sch'i   na   vegnan   pajads   nagins   aliments   u   sche   quels   na   vegnan   betg   pajads anticipadamain tras l'autoritad sociala, vegnan las facultads decisivas dad omadus geniturs cumuladas cumplainamain, convertidas a la part da la facultad decisiva che sto vegnir resguardada ed adidas a la summa da las entradas decisivas dad omadus geniturs. Dus terzs da la summa che resulta vegnan resguardads sco import da basa per far la conversiun a la contribuziun dals geniturs.

4 Tut las rentas e tut ils aliments che vegnan pajads sco er tut ils aliments ch'èn vegnids pajads anticipadamain a la persuna che ha il dretg da survegnir stipendis ed a   ses   fragliuns   vegnan   adids   a   l'entrada   decisiva,   uschenavant   ch'els   n'èn   betg cuntegnids en questa entrada.

Contribuziun che po vegnir pretendida dals geniturs Art.  23 1 Da   l'import   da   basa   calculà   resorta   la   suandanta   contribuziun   che   po   vegnir pretendida dals geniturs:

a) * 0 francs per ils emprims 25 000 francs;

b) * 100 francs per mintga ulteriurs 1000 francs fin e cun 35 000 francs;

c) * 200 francs per mintga ulteriurs 1000 francs fin e cun 65 000 francs;

d) * 300 francs per mintga ulteriurs 1000 francs fin e cun 85 000 francs;

e) * 400 francs per mintga ulteriurs 1000 francs fin e cun 95 000 francs;

f)

2 Sch'ina contribuziun dals geniturs reducida sto vegnir resguardada tenor la Lescha da stipendis, vegn l'import da basa, ch'è vegnì calculà, reducì per 65 000 francs. *

500 francs per mintga ulteriurs 1000 francs.

8

450.250

Repartiziun da la contribuziun dals geniturs

Art.  24 1 La persuna che ha in dretg da survegnir stipendis sco er ils fragliuns che sa chattan en ina scolaziun postobligatorica, survegnan las medemas parts da la contribuziun che po vegnir pretendida dals geniturs. Fragliuns che frequentan scolaziuns a temp parzial vegnan integrads en la repartiziun da la contribuziun dals geniturs mo, sche l'entrada   brutta   mensila   na   surpassa   betg   3000 francs.   Curs   da   lingua   vegnan resguardads, sche la scolaziun dura almain 16 emnas. * 2 Tar   studentas   e   students   da   famiglias   cun   quatter   uffants   u   dapli   vegn   la contribuziun dals geniturs, ch'è vegnida calculada per mintga uffant, reducida per 2100 francs, sche almain quatter uffants n'han betg anc terminà il temp da scola obligatoric u sa chattan en ina scolaziun postobligatorica. * 3 La part da la contribuziun che po vegnir pretendida dals geniturs vegn deducida dals custs imputabels per onn suenter avair deducì las autras entradas imputablas.

2.4. CALCULAZIUN E PAJAMENT

Princip

Art.  25 1 Il stipendi per onn resulta da la differenza tranter ils «custs imputabels per onn» e las «entradas imputablas per onn».

2 L'import da stipendis per onn vegn arrundà si respectivamain giu sin ils proxims 100 francs.

3 Tar dumondas per ina durada da main che 12 mais vegn l'import da stipendis per onn reducì proporziunalmain ed arrundà si respectivamain giu sin ils proxims 100 francs.

Stipendi minimal

Art.  26 1 Stipendis per 12 mais u damain na vegnan betg pajads, sch'els importan main che 600 francs, suenter ch'els èn vegnids arrundads.

Adattaziun dal stipendi maximal

Art.  27 1 Sch'i ston vegnir resguardads daners da scola e da studi pli auts, s'augmenta il stipendi maximal en la dimensiun da la differenza correspundenta.

Limita maximala da las entradas

Art.  28 1 Ils stipendis dal chantun e da la confederaziun, ils stipendis da terzas persunas e las ulteriuras entradas na dastgan betg surpassar 28 000 francs. * 2 Sche petentas e sche petents pajan daners da scola e da studi ch'èn pli auts che 1500 francs, s'augmenta la limita en la dimensiun da la differenza correspundenta.

3 Per persunas che ston procurar per il mantegniment d'uffants s'augmenta la limita per 5000 francs per mintga uffant.

9

450.250

Pajament e restituziun

Art.  29 1 In stipendi vegn per regla pajà duas giadas per onn tras il post spezialisà.

2 Sche la contribuziun da scolaziun na po betg vegnir concedida definitivamain, po vegnir   pajada   la   mesadad   da   la   contribuziun   da   scolaziun   ch'è   vegnida   fixada provisoricamain. En cas da direzza po vegnir desistì da pretender enavos stipendis ch'èn vegnids pajads provisoricamain da memia.

3 Sche   stipendis   vegnan   pretendids   enavos,   vegnì   renunzià   d'imputar   tschains   e tschains da retard.

Art.  30 *

…

3. Emprests da daners

3.1. EN GENERAL

Circul da persunas

Art.  31 1 A   persunas   che   fan   ina   segunda   scolaziun   u   ina   furmaziun   supplementara   pon vegnir concedids emprests da daners.

2 A persunas che fan in'emprima scolaziun sin il stgalim terziar pon vegnir concedids emprests da daners en l'ultim onn da scolaziun.

3 A persunas che fan in'emprima scolaziun sin il stgalim secundar II pon vegnir concedids excepziunalmain emprests da daners en l'ultim onn da scolaziun.

Art.  32 * 1 Emprests da daners vegnan concedids mo a persunas maiorennas en scolaziun.

Maiorennitad

Inoltraziun da la dumonda

Art.  33 1 Dumondas d'emprests da daners pon vegnir inoltradas suenter il cumenzament da la scolaziun e durant tut la scolaziun.

3.2. CALCULAZIUN E PAJAMENT

Art.  34

Concessiun d'emprests da daners 1. basa

1 Emprests   da   daners   vegnan   concedids   per   mintga   onn   da   scolaziun   en   moda separada.

10

450.250

2 Sco   basa   da   decisiun   per   conceder   emprests   da   daners   servan   tranter   auter   las relaziuns actualas d'entrada e da facultad da la persuna petenta e da ses geniturs sco er ils custs presumtivs da scolaziun e da viver.

Art.  35 2. limitas maximalas per las entradas e per las facultads dals geniturs 1 Il total da las entradas dals geniturs tenor la decisiun da taxaziun per la taglia federala directa e tut lur facultad netta na dastgan betg surpassar las suandantas limitas maximalas: * a) * total da las contribuziuns:

b) * facultad netta:

Ulteriuras obligaziuns da sustegn pon vegnir resguardadas correspundentamain.

2 Sche   las   entradas   e   las   facultads   decisivas   na   mussan   betg   la   capacitad   da prestaziun dals geniturs, pon – en spezial tar immobiglias privatas, en las qualas ils geniturs   na   vivan   betg   permanentamain   sezs,   tar   prestaziuns   da   las   assicuranzas socialas e tar taxaziuns d'uffizi – l'entrada decisiva e la facultad vegnir curregidas correspundentamain. * 3 La summa d'emprests da daners e da stipendis na dastga betg surpassar per onn la limita maximala per entradas ch'è decisiva per conceder stipendis. *

200 000 francs;

540 000 francs.

Tariffas maximalas

Art.  36 1 Per persunas che survegnan stipendis po vegnir concedì in emprest da daners da maximalmain 11 000 francs per mintga onn da scolaziun. * 2 Per   tut   las   ulteriuras   persunas   po   vegnir   concedì   in   emprest   da   daners   da maximalmain 16 000 francs per mintga onn da scolaziun. * 3 Totalmain po vegnir concedì in emprest da daners da maximalmain 64 000 francs per persuna. *

Pajament

Art.  37 1 Emprests da daners vegnan pajads sin dumonda suenter la conclusiun dal contract, il pli baud dentant il cumenzament da la scolaziun.

2 Emprests da daners scadan, sch'els na vegnan betg retratgs fin la finiziun da la scolaziun.

3.3. REMBURSAMENT

Rembursament

Art.  38 1 Emprests da daners ston vegnir rembursads en ratas annualas.

2 Suenter la terminaziun da la scolaziun ston vegnir pajadas las suandantas ratas en pertschients da l'emprest da daners ch'è vegnì concedì:

a)

2 pertschient l'emprim onn;

11

450.250

6 pertschient il segund onn;

6 pertschient il terz onn;

8 pertschient il quart onn;

8 pertschient il tschintgavel onn.

b)

c)

d)

e)

Suenter sto il debit restant vegnir rembursà entaifer 7 onns en enclegientscha cun il post spezialisà e sin basa d'in plan da rembursament.

Relasch

Art.  39 1 Suenter la finiziun da la scolaziun po il departament relaschar a las emprestantas ed als emprestants sin dumonda il debit d'emprest restant, sche, suenter la finiziun da la scolaziun, l'emprestanta u l'emprestant: * a) * è obligada u obligà da pajar taglia en il chantun Grischun dapi almain 5 onns

senza interrupziun; e

b) * ha pajà las emprimas tschintg ratas da rembursament prescrittas; e c) * porta la cumprova, che la summa da las taglias sin las entradas dal chantun e da   la   vischnanca,   ch'ella   u   el   ha   pajà   dapi   la   finiziun   da   la   scolaziun, correspundia almain al debit d'emprest ch'è anc avert.

Interrupziun definitiva

Art.  40 1 Sche la scolaziun vegn smessa, ston vegnir restituids ils emprests da daners ch'èn gia vegnids pajads per la part da la scolaziun che na vegn betg pli frequentada, e quai entaifer 1 onn suenter che la scolaziun è vegnida smessa. En cas motivads pon vegnir fixadas autras modalitads da rembursament.

4. Disposiziuns finalas

Disposiziuns transitoricas

Art.  41 1 Contribuziuns da scolaziun per onns da scolaziun che han cumenzà avant il 1. da fanadur 2023 suttastattan al dretg precedent. * 2 Scolaziuns,   cun   las   qualas   igl   è   vegnì   cumenzà   avant   che   la   nova   lescha   da stipendis è entrada en vigur e per las qualas igl èn vegnids concedids stipendis en il senn da la regulaziun excepziunala per scolaziuns supplementaras equivalentas, pon vegnir sustegnidas cun stipendis per il rest dal temp da scolaziun.

Adattaziun a la chareschia

Art.  42 1 Las tariffas correspundan al stadi da l'index naziunal dals pretschs da consum da 104.6 puncts (index da basa dal december 2020). *

12

450.250

Aboliziun dal dretg vertent

Art.  43 1 Per il termin che questa ordinaziun entra en vigur vegnan abolids ils relaschs qua sutvart:

a)

reglament per ils stipendis per la scolaziun professiunala e supplementara dals 9 da settember 19743) (DG 450.300);

directivas per il pajament da stipendis dals 18 d'october 20044) (DG 450.350);

reglament per il pajament da contribuziuns or dal fond Christian Schmid dals 19 da zercladur 19785) (DG 450.360).

b)

c)

Art.  44 1 Questa ordinaziun entra en vigur per il cumenzament da l'onn da scola 2007/08.

Entrada en vigur

3) CUL 1974, 595; CUL 1998, 4220; CUL 2004, FUC 3586 e CUL 2006, FUC 373 4) CUL 2004, FUC 3587; CUL 2006, FUC 374 5) CUL 1978, 315; CUL 1998, 4224

13

450.250

Tabella da las modificaziuns - tenor conclus

Entrada en vigur 01-08-2007 01-01-2009 01-01-2009 01-01-2009 01-01-2009 01-01-2009 01-01-2013 01-08-2013 01-08-2013 01-08-2013 01-08-2013 01-08-2013 01-08-2013 01-08-2013 01-08-2013 09-06-2017 09-06-2017 01-03-2018 01-07-2020 01-07-2020 01-07-2020 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-07-2023

Element relasch Art. 2 al. 1 Art. 2 al. 3 Art. 4a Art. 5 al. 3 Art. 30 Art. 32 Art. 2 al. 2 Art. 4 al. 3 Art. 9 Art. 20 al. 6 Art. 24 al. 1 Art. 35 al. 1 Art. 35 al. 2 Art. 35 al. 3 Art. 12 al. 2 Art. 13 al. 2 Art. 4 al. 1 Art. 12 al. 1, a)

Art. 17 al. 1 Art. 28 al. 1 Art. 2 al. 1 Art. 10 al. 1 Art. 11 al. 1 Art. 11 al. 1, a)

Art. 11 al. 1, b)

Art. 11 al. 1, c)

Art. 11 al. 1, d)

Art. 12 al. 1, a)

Art. 12 al. 1, b)

Art. 12 al. 1, c)

Art. 13 al. 3 Art. 14 al. 1 Art. 14 al. 2, a)

Art. 14 al. 2, b)

Art. 17 al. 2 Art. 17 al. 2, a)

Art. 17 al. 2, b)

Art. 17 al. 2, c)

Art. 18 Art. 18 al. 1 Art. 19 al. 1 Art. 22 al. 1 Art. 23 al. 1, a)

Art. 23 al. 1, b)

Art. 23 al. 1, c)

Art. 23 al. 1, d)

Art. 23 al. 1, e)

Art. 23 al. 2 Art. 24 al. 1 Art. 24 al. 2 Art. 30 Art. 35 al. 1, a)

Art. 35 al. 1, b)

Art. 36 al. 1 Art. 36 al. 2 Art. 36 al. 3 Art. 39 al. 1 Art. 39 al. 1, a)

Art. 39 al. 1, b)

Art. 39 al. 1, c)

Modificaziun emprima versiun midada integraziun integraziun midada revisiun totala revisiun totala midada integraziun revisiun totala integraziun midada midada midada integraziun midada midada midada midada midada midada midada midada midada aboliziun aboliziun aboliziun aboliziun midada midada midada midada midada midada midada midada midada midada midada midada dal titel midada midada midada midada midada midada midada midada midada midada midada aboliziun midada midada midada midada midada midada integraziun integraziun integraziun

Publicaziun en la CUL - - - - - - - - - - - - - - - 2017-021 2017-021 2018-004 2019-011 2019-011 2019-011 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016 2023-016

Conclus 19-06-2007 20-10-2008 20-10-2008 20-10-2008 20-10-2008 20-10-2008 11-12-2012 25-06-2013 25-06-2013 25-06-2013 25-06-2013 25-06-2013 25-06-2013 25-06-2013 25-06-2013 06-06-2017 06-06-2017 27-02-2018 02-07-2019 02-07-2019 02-07-2019 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023

14

Conclus 30-05-2023 30-05-2023

Entrada en vigur 01-07-2023 01-07-2023

Element Art. 41 al. 1 Art. 42 al. 1

Modificaziun midada midada

Publicaziun en la CUL 2023-016 2023-016

450.250

15

450.250

Tabella da las modificaziuns - tenor element

Conclus 19-06-2007 20-10-2008 30-05-2023 25-06-2013 20-10-2008 27-02-2018 25-06-2013 20-10-2008 20-10-2008 25-06-2013 30-05-2023 30-05-2023 30-05-2023 30-05-2023 30-05-2023 30-05-2023 02-07-2019 30-05-2023 30-05-2023 30-05-2023 06-06-2017 06-06-2017 30-05-2023 30-05-2023 30-05-2023 30-05-2023 02-07-2019 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 25-06-2013 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 25-06-2013 30-05-2023 30-05-2023 02-07-2019 20-10-2008 30-05-2023 11-12-2012 25-06-2013 30-05-2023 30-05-2023 25-06-2013 25-06-2013 30-05-2023 30-05-2023 30-05-2023 30-05-2023 30-05-2023 30-05-2023 30-05-2023

Element relasch Art. 2 al. 1 Art. 2 al. 1 Art. 2 al. 2 Art. 2 al. 3 Art. 4 al. 1 Art. 4 al. 3 Art. 4a Art. 5 al. 3 Art. 9 Art. 10 al. 1 Art. 11 al. 1 Art. 11 al. 1, a)

Art. 11 al. 1, b)

Art. 11 al. 1, c)

Art. 11 al. 1, d)

Art. 12 al. 1, a)

Art. 12 al. 1, a)

Art. 12 al. 1, b)

Art. 12 al. 1, c)

Art. 12 al. 2 Art. 13 al. 2 Art. 13 al. 3 Art. 14 al. 1 Art. 14 al. 2, a)

Art. 14 al. 2, b)

Art. 17 al. 1 Art. 17 al. 2 Art. 17 al. 2, a)

Art. 17 al. 2, b)

Art. 17 al. 2, c)

Art. 18 Art. 18 al. 1 Art. 19 al. 1 Art. 20 al. 6 Art. 22 al. 1 Art. 23 al. 1, a)

Art. 23 al. 1, b)

Art. 23 al. 1, c)

Art. 23 al. 1, d)

Art. 23 al. 1, e)

Art. 23 al. 2 Art. 24 al. 1 Art. 24 al. 1 Art. 24 al. 2 Art. 28 al. 1 Art. 30 Art. 30 Art. 32 Art. 35 al. 1 Art. 35 al. 1, a)

Art. 35 al. 1, b)

Art. 35 al. 2 Art. 35 al. 3 Art. 36 al. 1 Art. 36 al. 2 Art. 36 al. 3 Art. 39 al. 1 Art. 39 al. 1, a)

Art. 39 al. 1, b)

Art. 39 al. 1, c)

16

Entrada en vigur 01-08-2007 01-01-2009 01-07-2023 01-08-2013 01-01-2009 01-03-2018 01-08-2013 01-01-2009 01-01-2009 01-08-2013 01-07-2023 01-07-2023 01-07-2023 01-07-2023 01-07-2023 01-07-2023 01-07-2020 01-07-2023 01-07-2023 01-07-2023 09-06-2017 09-06-2017 01-07-2023 01-07-2023 01-07-2023 01-07-2023 01-07-2020 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-08-2013 01-07-2023 01-07-2023 01-07-2023 01-07-2023 01-07-2023 01-07-2023 01-07-2023 01-08-2013 01-07-2023 01-07-2023 01-07-2020 01-01-2009 01-07-2023 01-01-2013 01-08-2013 01-07-2023 01-07-2023 01-08-2013 01-08-2013 01-07-2023 01-07-2023 01-07-2023 01-07-2023 01-07-2023 01-07-2023 01-07-2023

Modificaziun emprima versiun midada midada midada integraziun midada integraziun integraziun midada revisiun totala midada midada aboliziun aboliziun aboliziun aboliziun midada midada midada midada midada midada midada midada midada midada midada midada midada midada midada midada dal titel midada midada integraziun midada midada midada midada midada midada midada midada midada midada midada revisiun totala aboliziun revisiun totala midada midada midada midada integraziun midada midada midada midada integraziun integraziun integraziun

Publicaziun en la CUL - - 2023-016 - - 2018-004 - - - - 2023-016 2023-016 2023-016 2023-016 2023-016 2023-016 2019-011 2023-016 2023-016 2023-016 2017-021 2017-021 2023-016 2023-016 2023-016 2023-016 2019-011 2023-016 2023-016 2023-016 2023-016 2023-016 2023-016 2023-016 - 2023-016 2023-016 2023-016 2023-016 2023-016 2023-016 2023-016 - 2023-016 2023-016 2019-011 - 2023-016 - - 2023-016 2023-016 - - 2023-016 2023-016 2023-016 2023-016 2023-016 2023-016 2023-016

Element Art. 41 al. 1 Art. 42 al. 1

Conclus 30-05-2023 30-05-2023

Entrada en vigur 01-07-2023 01-07-2023

Modificaziun midada midada

Publicaziun en la CUL 2023-016 2023-016

450.250

17